Venäjän nykyinen Jevgeni Uhnaljovin suunnittelema vaakuna, joka otettiin käyttöön 30. marraskuuta 1993.
**Venäjän vaakuna** (ven. Герб России, *Gerb Rossii*) on Venäjän tunnus lipun ja kansallishymnin ohella. Se otettiin käyttöön vuonna 1993 Venäjän itsenäistyttyä Neuvostoliitosta*selvennä* ja se pohjautuu Venäjän keisarikunnan aikaiseen vaakunaan. Vaakuna on väriltään punainen ja sen keskellä on kaksipäinen kotka. Kaksipäisen kotkan rinnassa on Moskovan vaakuna, jossa Pyhä Yrjö ratsastaa valkoisella ratsulla ja surmaa lohikäärmeen. Venäjän keisarikunnan aikaisessa vaakunassa tausta oli kellertävä ja kaksipäisen kotkan kruunu oli huomattavasti suurempi. Kynsissään kotka pitää valtikkaa ja valtakunnanomenaa.

Vaakunan kaksipäinen kotka tuli käyttöön Venäjällä, kun tsaari Iivana III nai Bysantin keisarin Tuomas Palaiologosin tyttären Zoe Palaiologinan.

Pietari Suuri otti vuonna 1710 käyttöön vaakunan, jossa on kaksipäinen kotka kruunu päässään. Vuonna 1726 vaakunan ulkoasua muutettiin siten, että kotkan siipiin lisättiin Venäjän eri osien omat vaakunat. Tämä vaakuna poistui käytöstä vuonna 1882, jolloin otettiin käyttöön vaakuna, jossa kaksipäisen kotkan tausta on kellertävä. Tämä vaakuna oli käytössä vuoteen 1917. 

Vuonna 1917 Venäjän keisarikunnan hajottua muodostettiin Neuvosto-Venäjä, josta muodostui myöhemmin Neuvostoliiton osa, Venäjän sosialistinen federatiivinen neuvostotasavalta. Venäjän vaakuna uudistettiin täysin ja käyttöön tuli Neuvostoliiton vaakunaa muistuttava sirppi ja vasara -aiheinen vaakuna. 

Neuvostoliiton hajottua otettiin vuonna 1992 käyttöön väliaikainen vaakuna, joka oli muutoin identtinen aiemman kanssa, mutta ylhäällä oleva neuvostotasavaltaan viittaava teksti oli muutettu muotoon Российская Федератсия (suom. *Venäjän federaatio*). Vuonna 1993 otettiin käyttöön nykyinen vaakuna, joka pohjautuu Venäjän keisarikunnan aikaiseen vaakunaan.

Kotkan kaksi päätä symboloivat valtakunnan ulottumista itään ja länteen. Kotkan päällä olevat kolme kruunua symboloivat Kazanin, Astrahanin ja Siperian kaanikuntien liittämistä Venäjään. Vaihtoehtoisen teorian mukaan kruunut symbolovat rakkautta, uskoa ja toivoa.

Venäjän vaakunan kronologia
---------------------------

| Päivämäärä | Kuva | Selitys | Päivämäärä | Kuva | Selitys |
| --- | --- | --- | --- | --- | --- |
| 1400-luku |  | Kääntöpuolella Iivana Suuren sinetti, vuodelta 1497. | 1500-luvun puoliväli |  | Iivana Julman sinetistä otettu vaakuna, vuosilta 1577–1578. |
| 1580–1620 |  | Fjodor I:n sinetistä otettu vaakuna (ristin kera), vuodelta 1589. | 1620–1690 |  | Aleksei Mihailovitš:n sinetistä otettu vaakuna, vuodelta 1667. |
| 1700-luvun alku |  | Pietari Suuren aikainen vaakuna. | 1730-luku – 1760-luku |  | Katariina I:n aikainen vaakuna. |
| 21. elokuuta 1799 |  | Paavali I:n aikainen vaakuna (Maltan ristillä). | 1800-luvun alku |  | Nikolai I:n aikainen vaakuna. |
| 1800-luvun puoliväli |  |  | 1883–1917 |  | Venäjän keisarikunnan pieni vaakuna. |
| 1882–1917 |  | Venäjän keisarikunnan suuri vaakuna. | 1917–1918 |  | Venäjän tasavallan vaakuna. |
| 1918–1920 |  | VSFNT:n vaakuna. | 1919–1920 |  | Venäjän valtion (Valkokaartin) vaakuna muinaiskirkkoslaavilaisin tekstein Сим побѣдиши ("Tämän avulla voitamme").*lähde?* |
| 1920–1978 |  | VSFNT:n vaakuna. | 1978–1992 |  | VSFNT:n vaakuna. |
| 1992–1993 |  | Venäjän federaation vaakuna. | Vuodesta 1993 |  | Venäjän federaation vaakuna. |

Lähteet
-------

1. 1 2  Геральдика сегодня *sovet.geraldika.ru*.  25.02.2007. Viitattu 24.12.2014.

Aiheesta muualla
----------------

* Kuvia tai muita tiedostoja aiheesta **Venäjän vaakuna** Wikimedia Commonsissa

Euroopan valtioiden vaakunat
Alankomaat  ·  Albania  ·  Andorra  ·  Armenia¹  ·  Azerbaidžan¹  ·  Belgia  ·  Bosnia ja Hertsegovina  ·  Bulgaria  ·  Espanja  ·  Georgia¹  ·  Islanti  ·  Irlanti  ·  Italia  ·  Itävalta  ·  Kazakstan¹  ·  Kroatia  ·  Kreikka  ·  Kypros¹  ·  Latvia  ·  Liechtenstein  ·  Liettua  ·  Luxemburg  ·  Malta  ·  Moldova  ·  Monaco  ·  Montenegro  ·  Norja  ·  Pohjois-Makedonia  ·  Portugali  ·  Puola  ·  Ranska  ·  Romania  ·  Ruotsi  ·  Saksa  ·  San Marino  ·  Serbia  ·  Slovakia  ·  Slovenia  ·  Suomi  ·  Sveitsi  ·  Tanska  ·  Tšekki  ·  Turkki¹  ·  Ukraina  ·  Unkari  ·  Yhdistynyt kuningaskunta  ·  Valko-Venäjä  ·  Vatikaanivaltio  ·  Venäjä¹  ·  Viro

¹ Myös Aasiaan kuuluvaksi tulkittava valtio


Aasian vaakunat

* Afganistan
* Arabiemiirikunnat
* Armenia
* Azerbaidžan
* Bahrain
* Bangladesh
* Bhutan
* Brunei
* Etelä-Korea
* Filippiinit
* Georgia
* Indonesia
* Intia
* Irak
* Iran
* Israel
* Itä-Timor
* Japani
* Jemen
* Jordania
* Kambodža
* Kazakstan
* Kiina
* *Hongkong*
* Kirgisia
* Kuwait
* Kypros
* Laos
* Libanon
* *Macao*
* Malediivit
* Malesia
* Mongolia
* Myanmar
* Nepal
* Oman
* Pakistan
* Pohjois-Korea
* Qatar
* Saudi-Arabia
* Singapore
* Sri Lanka
* Syyria
* Tadžikistan
* Taiwan
* Thaimaa
* Turkki
* Turkmenistan
* Uzbekistan
* Venäjä
* Vietnam